“மீ டூ போன்ற இயக்கங்கள் மூலம் பாலியல் குற்றச்சாட்டுகளை மட்டும் கூறுவதோடு நில்லாமல், அதுபோன்ற குற்றங்கள் கவனிக்கப்பட்டு தண்டிக்கப்பட வேண்டும். பெண்களின் பிரச்சினைகள் கவனிக்கப்படுவதோடு அல்லாமல், தங்களுக்குள் மறைத்து வைத்திருக்கும் இது போன்ற விவகாரங்களை பொது வெளிக்குள் கொண்டு வரும் பெண்களுக்கு முழுமையான பாதுகாப்பு உறுதி செய்யப்பட வேண்டும். பாலியல் தொடர்பான புகார்களுக்காகவே மீடூ போன்ற தளங்கள் இருக்கிறது. சம்பந்தப்பட்டவர்கள் மீது நடவடிக்கைகளையும், அடுத்து யாரும் பாதிக்கப்பட்டுவிடக் கூடாது என்பதற்காக முன்னெச்சரிக்கைகளையும் எடுக்க வேண்டும். பெண்கள் மீதான பாலியல் குற்றச்சாட்டுகளை துணிந்து வந்து சொல்லும் பெண்களே ஆதாரம் என்பதுதான் மீடூ இயக்கத்தின் அடிப்படை. இதன் மூலம் மாற்றம் உருவானால் அதுவே உண்மையான சமூக மாற்றம்”